<http://schema.org/articleBody>
"Molt probablement el Llevant, amb un plantejament prudent basat a defensar-se replegat i esperar algun contraatac, hauria perdut igualment, derrotat i destrossat per l&amp;#039;eterna possessi\u00F3 d&amp;#039;un Bar\u00E7a que el va fer viure arraconat durant 90 minuts al seu propi camp. Per\u00F2 si els visitants podien tenir alguna esperan\u00E7a de resistir al Camp Nou i esgarrapar algun punt, Andr\u00E9s Iniesta es va encarregar d&amp;#039;esmicolar-los-hi als tres minuts de joc, amb una assist\u00E8ncia d&amp;#039;esper\u00F3 magistral despr\u00E9s d&amp;#039;una llarga jugada dels blaugranes que va finalitzar Cesc amb una suau definici\u00F3. El manxec va rematar la feina abans del descans amb un toc amb l&amp;#039;interior del peu en el gol de Cuenca, el 3-0, que matava el matx. El gol matiner va dibuixar un nou escenari de partit, c\u00F2mode per al Bar\u00E7a, inacabable per al Llevant. Els de Juan Ignacio Mart\u00EDnez no es van atrevir a canviar el gui\u00F3 i van aguantar el bany de futbol i moviment dels blaugranes, pacients i estrat\u00E8gics com sempre amb la pilota als peus.Sortir per entrarNo hi ha un \u00FAnic secret que defineixi el sentit de la circulaci\u00F3 de la pilota del Bar\u00E7a en jugades com la del primer gol, per\u00F2 hi ha un detall que destaca per sobre de la resta, i \u00E9s l&amp;#039;habilitat que t\u00E9 el Bar\u00E7a per trobar, de sobte, una passada decisiva que canvia el ritme enmig d&amp;#039;una mon\u00F2tona consecuci\u00F3 de tocs que implica tot l&amp;#039;equip. Davant l&amp;#039;espessa defensa del Llevant, distribu\u00EFda en forma piramidal, el Bar\u00E7a va tornar a fer una exhibici\u00F3 sobre com triangular de dins a fora, de fora a dins, duent la pilota d&amp;#039;un costat a l&amp;#039;altre amb tossuderia i convicci\u00F3. L&amp;#039;efecte d&amp;#039;aquest rondo gegant aprofitant tot l&amp;#039;ample i llarg del camp sempre acaba sent una errada, m\u00EDnima i gaireb\u00E9 invisible, en la basculaci\u00F3 defensiva del rival que els h\u00E0bils pilotaires sempre descobreixen en el moment prec\u00EDs. La jugada del primer gol de Cesc comen\u00E7a a la frontal de l&amp;#039;\u00E0rea del Llevant, s&amp;#039;allunya de la porteria de Mun\u00FAa i trepitja fins i tot el mig camp del Bar\u00E7a, passa per les botes de Puyol al cercle central per acabar tra\u00E7ant una diagonal, dividida en quatre passades curtes per\u00F2 agil\u00EDssimes: Puyol a Xavi, Xavi a Messi, Messi a Iniesta i Iniesta a Cesc.Cesc, totterrenyEl 3-4-3 t\u00E9 un altre aire quan un dels encarregats d&amp;#039;interpretar-lo sobre la gespa \u00E9s Cesc, intr\u00E8pid entre l\u00EDnies, profund en atac, h\u00E0bil per connectar amb Messi, per intercanviar-se una vegada i una altra la posici\u00F3 de davanter i mitja punta. Les seves permutes van ser un maldecap constant per a Ballesteros i Xavi Torres, que mai van saber-se repartir la responsabilitat de frenar la letal parella d&amp;#039;atacants.L&amp;#039;ex de l&amp;#039;Arsenal necessita recorregut, metres, pilota per expressar les seves \u00E0nsies de participar en el joc col\u00B7lectiu. Cesc va fer seu un imaginari passad\u00EDs vertical per ser l&amp;#039;home m\u00E9s avan\u00E7at en atac i, al mateix temps, l&amp;#039;encarregat d&amp;#039;ajudar en alguna cobertura a Puyol, Mascherano o Keita. Per\u00F2 tamb\u00E9 va llegir b\u00E9 les l\u00EDnies horitzontals per caure a la banda, sobretot a la d&amp;#039;Alexis. L&amp;#039;escenari de partit, obert i amb ritme, li va permetre fer-ho amb total llibertat. Al seu voltant, se&amp;#039;n van beneficiar Iniesta, for\u00E7a lliure durant tot el partit, i Messi, que va tornar a fer de les seves quan va encarar."^^<http://www.w3.org/2001/XMLSchema#string>
<http://www.arabalears.cat/esports/toc-magia-desactiva-basculacio_0_602939756.html>